Exqrch/javanese-Komodo-pixelgpt huggingface dataset:
Petersburg) nalika taun 1921
Piyambakipun pikantuk gelar ékonom terpelajar (sami kaliyan Master of Arts) nalika taun 1925 nalika yuswanipun nembé 19 taun
Wiwit taun 1927 dumugi taun 1930, piyambakipun makarya wonten ing Institut Ékonomi Dunia wonten ing Universitas Kiel
Ing mrika piyambakipun nliti turunan kurva permintaan lan penawaran statistik
Rikala taun 1929 piyambakipun mlampah dhateng Tiongkok saperlu mbiyantu Kementerian Perkeretaapian minangka penasihat
Nalika taun 1931, piyambakipun pindhah dhateng Amérikah Sarékat, lan makarya wonten ing National Bureau of Economic Research
Palakrama lan afiliasi kaliyan Harvard
Nalika taun 1932, Leontief palakrrama kaliyan penyair, Estelle Marks, lan dipunparingi satunggal putra ingkang miyos taun 1936, Svetlana Leontief Alpers
Wonten ing taun 1932 piyambakipun makarya wonten ing Harvard University, wonten ing Jurusan Ékonomi lan nalika taun 1946 piyambakipun dados profesor ngèlmu ékonomi
Leontief ngrantam Harvard Economic Research Project nalika taun 1948 lan tetep dados direktur dumugi taun 1973
Kawiwitan taun 1965, piyambakipun mandégani Harvard Society of Fellows
Leontief tilar donya wonten ing New York City, New York, Amérikah Sarékat, rikala dinten Jumat, 5 Fèbruari 1999 wonten ing yuswa 93
Universitas Tufts maringi bebungah Leontief Prize for Economics saperlu pakurmatan.
Klein Lawrence Robert Klein miyos wonten ing Omaha, Nebraska nalika taun 1920 lan asalipun saking keturunan Yahudi
Saking karyanipun nyiptakaken "modhèl penghitungan" kanggé mrekirakaken tren ékonomi wonten ing babagan ekonometrik wonten ing Universitas Pennsylvania, piyambakipun dipunanugrahi Bebungah Nobel babagan Ékonomi nalika taun 1980
Ingkang spésifik "kanggé panciptan modél ékonomi lan patrapaning wonten ing analisis fluktuasi ékonomi lan kabijakan ékonomi." Profesor Klein inggih punika lulusan saking Universitas California, Berkeley, ing pundi piyambakipun miwiti modhèl pangétanganipun; piyambakipun pikantuk gelar PhD wonten ing Institut Teknologi Massachusetts (MIT) nalika taun 1944
Wonten ing mrika piyambakipun mbiyangun sawijining modhèl ékonomi Amérikah Sarékat kanggé mrakirakaken pangembangan fluktuasi bisnis lan nyinaoni èfèk kabijakan ékonomi pulitik pamaréntah
Sasampunipun perang donya II, Klein migunakaken modelipun kanggé mrakirakaken kanthi agenging pangarep saking masarakat, bilih badhé wonten "kemajuan ékonomi" tinimbang "depresi"
Piyambakipun mrakirakaken kanthi pas bilih resesi badhé kadadosan wonten ing pungkasaning Perang Koréa
Nalika taun 1959, Klein dipunanugrahi John Bates Clark Medal, salah satunggal saking 2 bebungah paling "bergengsi" wonten ing babagan ékonomi
Wonten ing Universitas Michigan, Klein ngembangaken modhèl (makroékonomi) ingkang dipuninggilaken, mliginipun "modhèl Klein-Goldberger" ingkang misuwur, dipundamel kaliyan Arthur Goldberger, ingkang dhedhasar kaliyan dhasar ingkang dipundunungaken Profesor Jan Tinbergen saking Walanda, ingkang salajengipun menangaken Penghargaan Bank Swèdhen wonten ing babagan Ilmu Ékonomi kanggé méngeti Alfred Nobel nalika taun 1969
Klein bendten kaliyan Jan Tinbergen kanthi migunakaken téyori ékonomi alternatif lan tèhnik statistik ingkang bènten
Klein pindhah dhateng Inggris nalika taun 1954, amargi "witch-hunt" anti kuminisme Senator Joseph Raymond McCarthy, lan panolakan masa jabatanipun ingkang kalajengaken wonten ing University of Michigan
Klein sampun dados anggota Parté Kuminis Amérika nalika taun 1946 lan 1944 sadangunipun wonten ing Chicago; ing wuri piyambakipun ngendika bilih punika minangka akibat "kenaifan" nalika taksih timur
Wonten ing Inggris, Klein ngembangaken modél ékonomi Britania Raya wonten ing Universitas Oxford, sadéréngipun wangsul dhateng Amérikah Sarékat nalika taun 1958 kanggé kagabung kaliyan Jurusan Ékonomi wonten ing University of Pennsylvania
Piyambakipun dados "Profesor Benjamin Franklin wonten ing Ilmu Ékonomi lan Keuangan" wonten ing Wharton Business School nalika taun 1968.
Franco Modigliani Franco Modigliani (18 Juni 1918 – 25 September 2003) inggih punika salah satunggaling tokoh Amérikah Sarékat ingkang miyos wonten ing Italia ingkang menangaken Penghargaan Bank Swèdhen babagan Ilmu Ékonomi kanggé méngeti Alfred Nobel nalika taun 1985 kanggé kalih (2) sumbangan
Ingkang kapisanan inggih punika "analisisipun babagan perilaku penabung rumah tangga"
Wonten ing wiwitan taun 1950-an, Modigliani, ingkang nyobi ngéwahi fungsi konsumsi Keynes, nepangaken "siklus hidup" modhèl konsumsinipun
Pamanggih dhasar punika inggih pandangan umum, nanging kirang gadhah prabawa kanggé alesan punika
Piyambakipun ngandharaken sapérangan ageng tiyang kepéngin gadhah tingkat konsumsi ingkang lumayan inggil Kanggé tuladha, manawi penghasilanipun cendhèk wonten ing taun punika, nanging gadhah pangarep inggil wnten ing taun salajengipun, tiyang punika boten purun gesang kados tiyang miskin
Saéngga wonten ing taun-taun kanthi penghasilan inggil, Modigliani ngandharaken, tiyang sami nabung
Panjenenganipun nelasaken langkung saking pemasukanipun wonten ing taun-taun penghasilan andhap
Amargi pendapatan wiwit mandhap kanggé tiyang eném ingkang nembé miwiti, lajeng samsaya tambah wonten ing taun-taun pertengahan, dlan samsaya kirang nalika pensiun, pangandikanipun Modigliani, tiyang eném ngampil kanggé nelasaken pendapatanipun, tiyang sepalih umur kathah ingkang nyimpen, lan tiyang sepuh nelasaken simpenanipun
Sumbangan ingkang angka kalih ingkang damel Modigliani menangaken Penghargaan Nobel inggih punika "teorema Modigliani-Miller" ingkang misuwur wonten ing keuangan badan
Modigliani, sesarengan kaliyan Merton Howard Miller, nedahaken bilih wonten ing ngandhap asumsi tartamtu, aji sawijinng perusahaan bébas saking rasio utang dhateng keadilan
Modigliani ugi nyerat salah satunggaling artikel ingkang miwiti studi harapan rasional ékonominipun
Nalika artikel ingkang terbit taun 1954, piyambakipun lan Emile Grumburg ngandharaken bilih tiyang mungkin ngantisipasi kabijakan lan UU pamaréntah tartamtu ingkang trep kaliyan punika
Éwadéné Modigliani radi kabotan babagan satebih pundi studi harapan rasional sampun mlampah kanthi wawasan dhasar punika
Modigliani nganggep piyambakipun minangka satunggaling pangikut John Maynard Keynes
Satunggaling kartun wonten ing lawang kantoripun nalika taun 1982 ngaendika: "Kanthi ijin Panjenengan, sadhérék, kula kepéngin nawakaken sawijining tembung ingkang saé kanggé kapentingan Maynard Keynes." Modigliani ninggalaken Italia ingkang dipunkuwasani déning fasisme nalika taun 1939 amargi piyambakipun inggih punika salah satunggaling tiyang Yahudi ingkang anti fasisme
Modigliani ngajar wonten ing mrika wiwit taun 1944 dumugi taun 1949 lan minangka penasihat panalitén kanggé Komisi Cowles wonten ing Universitas Chicago wiwit taun 1949 dumugi taun 1952
Piyambakipun minangka profesor wonten ing Carnegie Institute of Technology saking 1952 dumugi taun 1960, ing Northwestern University saking taun 1960 dumugi taun 1962, lan wonten ing MIT wiwit taun 1962 dumugi sédanipun
Piyambakipun ugi minangka pimpinan American Economic Association nalika taun 1976.
Syu'aib Syu'aib (Arab: ‎‎; Shuʕayb, Shuʕaib, Shuaib )(sawatawis 1600 SM-1500 SM) inggih punika sawijining nabi ingkang dipunutus datèng kaum Madyan lan Aikah miturut tradisi Islam
Piyambakipun dipunutus dados nabi ing taun 1550 SM
nanging dipunsèbatakèn kathah ngantos 11 pocapan ing salebeting Al-Qur'an lan piyambakipun séda ing Madyan
Ing Kitab Pangentasan Alkitab Ibrani utawi Alkitab Kristen kasèrat sawijining paraga ingkang dipunanggep sami inggih punika: Rehuel utawi Yitro, imam ing Midian, ingkang dados maratuwanipun Musa, saksampunipun maringi putrinipun, Zipora datèng Musa dados garwanipun
Zipora mbabar 2 putra kanggé Musa
Sawijining putranipun Rehuel, Hobab lajèng ndèrèk Musa kèsah ing tanah Kanaan/Syam
Saksampunè tiyang Israèl mlébét ing tanah Kanaan, turunipun dipunparingi sapethak lemah lan manggèn ing tengah-tengah tiyang Israèl
Syu'aib artosipun "Ingkang nedahaken Dalaning bebener"
Amargi miturut cariyos Islam, Syu'aib sampun nujukaken dalan ingkang lurus dateng umatipun inggih punika kaum Madyan lan Aykah
Miturut Islam: Syuaib bin Mikil bin Yasjir bin Madyan bin Ibrahim utawi Abraham bin Azara utawi Terah bin Nahur utawi Nahor bin Suruj bin Ra'u bin Falij bin 'Abir bin Syalih bin Arfahsad utawi Arpakhsad bin Syam utawi Sem bin Nuh
Miturut Islam, Syu'aib inggih punika salah satunggaling saking 4 nabi bangsa Arab
Tiga nabi sanèsipun inggih punika Hud, Shaleh, lan Muhammad
Piyambakipun nabi ingkang ugi ajejuluk "Khotibul Anbiya" kang tegesipun juru sesorah para nabi amargi fasih, dhuwur lan jerone tembung-tembunge nalika dakwah
Piyambakipun dipunpitadosi punika cicit ingkang kakung Nabi Ibrahim
Piyambakipun dipunutus minangka nabi kanggé kaum Madyan kanggé ngemutaken tiyang-tiyang Madyan amargi dosa-dosanipun
Nalika tiyang Madyan boten mrewes pangandikanipun Syu'aib, Allah ngazab kaum wau
Syu'aib kanthi tradhisional dipunanggep dados Yitro, lan dados bapa maratua Musa ing ajaran Samawi
Amargi Musa sampun dhaup kaliyan putranipun ingkang namanipun Shafura utawi Zipora
Nabi Syu'aib diutus kanggo nuntun wong-wong Madyan
Nalika iku wong-wong Madyan nyembah "Aikah" yaiku wit gedhe kang ana ing alas
Dhèwèké uga nduweni pakulinan nglakoni perkara-perkara kang luput, maling, ngapusi, lan nyuda takeran timbangan
Wong-wong Madyan nduwe anggepan yen nyuda timbangan ing adol tinuku iku perkara kang lumrah
Malah padha ngira yen tumindak kuwi minangka salah sawijining kapinterane ing babagan adol tinuku
Nabi Syu'aib teka lan ngelingake yen perkara iku perkara kang elek lan kalebu nyolong
Nabi Syu'aib ngendika yen dhèwèké kuatir menawa kaume tetep nerusake pakaryan elek iku bakal mudun azab ing ngendi manungsa ora bakal bisa endha saka panyiksan iku
Wong Madyan nulak lan ora percaya ajaran lan ajakan kasebut nganti pungkasane Allah ngedhunake azab arupa bledhèg kang nggesengake wong Madyan.
"Wong-wong kang ora nurut marang Syu'aib kaya-kaya dhèwèké durung tau manggon ing (nagari) iku
Dhèwèké kang mbantah Syu'aib, yaiku wong-wong kang padha rugi" (Surat Al A’Raaf:92)
Direktorat Jéndral Pranatan Angger-Angger Direktorat Jenderal Peraturan Perundang-undangan inggih punika salah satunggaling unsur pelaksana Kanayakan Ukum Indonésia ingkang gadhah tugas kanggé ngrumusaken lan nindakaken kawicaksanan lan "standarisasi taknis" ing babagan peraturan perundhang-undhangan
Lembaga punika dipunpandhegani déning satunggaling Direktur Jenderal Peraturan Perundang- undangan
Kanggé nindakaken tugasipun, Direktorat Jenderal Peraturan Perundang- undangan gadhah fungsi kados makaten: Kegiyatan ingkang dipunlampahken ing babagan pembentukan peraturan perundhang- undhangan, kapérang dados: Struktur Organisasi
Direktorat Jenderal Perundang- undangan kapérang dados enem, inggih punika: Tugasipun inggih punika paring pelayanan teknis lan administratip dhateng sadaya ékan organisasi ing lingkungan Direktorat Jenderal Peraturan Perundang-undangan
Déné sekretariat direktorat Jenderal peraturan Perundang-undangan kapérang dados: Tugasipun inggih punika nyiapaken rumusan lan nindakaken kawicaksanan, paring bimbingan teknis lan evaluasi ing harmonisasi peraturan perundhang- undhangan kados ta kawicaksanan teknis ingkang sampun dipuntetepaken déning Direktur Jenderal Peraturan Perundang- undangan.
Hyecho Hyecho (704–787 CE)(Sanskerta: "Prajñāvikram"; Cina: "Hui Chao") inggih punika seorang biksu, petualang, juru nulis saking Silla
Hyecho belajar agami Buda ing Dinasti Tang wiwitanipun kaliyan Subhakarsinha, lajèng sinau kaliyan Vajrabodhi saking India ingkang nyanjung Hyecho minangka "sétunggal saking enèm tiyang ingkang kalatih ing gangsal pérangan kitab suci Buda." Manawi anjuran para guru India ingkang ngaos ing Cina, piyambakipun berangkat ing India ing taun 723 M kanggé sinau basa lan budaya ing panggènan ing kutha krajan kraton Sriwijaya sadèrèngipun bertolak ing
krajan kraton Sriwijaya sadèrèngipun bertolak ing India
Catatan Perjalanan ing Gangsal Karajan India
Ngantos perjalananipun ing India, Hyecho nyerat catatan babagan lelampahan ing salebeting basa Cina klasik ingkang gadhah irah-irahan "Wang ocheonchukguk jeon" (往五天竺國傳) ingkang berarti, "Catatan Perjalanan ing Lima Karajan India." Catatan mau nyerat manawi, saksampunè Hyecho tiba ing India ngèlampahi jalur laut, piyambakipun kesah ing Karajan Magadha (sapunika Bihar), lajeng ngunjungi Kusinagar lan Varanasi
Nanging lelampahan Hyecho boten kapungkas ing ngriki an piyambakipun ngelajengaken ing lor, ing pundhi piyambakipun ngunjungi Lumbini (sapunika Nepal) lan Kashmir
Hyecho ninggalaken India nglampahi Jalur Sutra ing arah barat, lumantar Agni utawi Karashahr, ke Cina, ing pundhi catatan mau kapungkas ing taun729 M
Piyambakip nyebat tiga kraton ingkang manggèn ing timur laut Kashmir: " ing ngandap kekuasaan ratu Tibet…
Nagara punika sempit lan alit, lan pagunungan lan lembahnipun boten rata
Kathah kuil lan biksu lan bebraya kaliyan setia memuja Tiga Mustika
ing sisih timur kraton Tibet, boten wonten kuil sama sekali lan ajaran Buda boten dipunmangertosi nanging ing nagara ingkang dipunsebutaken ing inggil populasi kapérang saking tiyang Hu, lan punika inggih punika penganutipun
10)." Catatan punika nedahaken manawi daerah Ladakh ingkang sapunika ing mangsa punika wonten ing ngandap kekuasaan Tibet, nanging bebraya boten bangsa Tibet
Hyecho nghabisaken kinten-kinten sekawan taun kanggé nyeleseaken perjalananipun
Catatan mau ngandut kathah informasi ing panganan, baha, iklim, budaya lan situasi pulitik masarakat ngriku
Dipunsebutaken manawi Hyecho nyaksiaken penurunan ajaran Buda ing India
Piyambakipun ugi merasa cekap narik kanggé ningali kéwan ratu-kaya berkeliaran kaliyan bébas ing sawatawis kutha lan désa.
Catatan punika ical ngantos taun-taunan ngantos sebuah potonganipun dipuntemuaken déning Paul Pelliot ing guwa Dunhuang ing Cina ing taun 1908 lan lajeng dipunterjemahaken ing salebeting basa ingkang bènten ngantos bertaun-taun;
Buku aslinipun sapunika wonten ing Prancis.
Sin Yun-bok Shin Yun-bok utawi Hyewon (1758-?) inggih punika seorang pelukis ingkang asalipun saking Dinasti Joseon, Koréa
Sami kaliyan Kim Hong-do, piyambakipun dipuntèpang badhé lukisannipun ingkang nampilakèn gambaran realistis babagan kauripan ing wanci punika
Manawi makaten, lukisanipun dipuntingali mata amargi dipunanggep erotis lan sensual, tema ingkang dipunanggpè kalarang kanggé bebraya Dinasti Joseon ingkang nganut paham Konfusianisme ingkang kiat
Mbotèn dipunmangèrtosi kanthi pasti ing napa Sin Yun-bok dipunlahirakèn utawi ninggal, amargi sékèdhik catatan ingkang wonten nganggo piyambakipun
Nanging, sejarawan yakini manawi piyambakipun manawi gesang antawis taun 1758-1813
Sanèsipun punika, énggal-énggal punika, dipunmangertosi manawi asma asli Sin Yun-bok inggih punika "Sin Ka-gwon"
Sin asalipun sakingi kulawarga seniman profésional
Kakek lan ayahipun inggih punika pelukis pura ing "Kantor Grafik lan Lukisan" ("Dohwaseo") ingkang gadhah tanggel jawab kanggé lukisan ingkang gadhah gegayutan kaliyan prastawa mliginipun ing pura
napa Boten dipunmangertosi punapa piyambakipun nduduki posisi ing Dohwaseo, nanging jelas manawi Sin Yun-bok boten gadhah gegayutan nglukis dhedhasar kaidah
Boten wonten catatan ingkang nglukisaken babagan peran Sin ing Dohwaseo, sanèsipun amargi ing mangsa punika, ayah lan anak ingkang seprofesi boten dipunizinaken kanggé merdamel ing setungaling ruangan ingkang sami
Ing kariripun, Sin dipunbayang-bayangi déning "Kim Hong-do", salah satunggaling seorang pelukis ingkang misuwur ing Koréa, manawi piyambakipun sampun ngembangaken kaprigelan nglukis ingkang unik
Piyambakipun berbakat nglukis sesawangan, burung lan kéwan sarta tema ingkang dipunremeni kaum bangsawan ing mangsa punika nanging, tetap kemawon hal mau boten muasaken piyambakipun kanggé madosi hal ingkang énggal
Tema utama lukisan Sin ingggih punika wanita
Sadèrèngipun, wanita boten naté muncul ing lukisan ing wujud punapa kemawon, nanging ing karya Sin wanita ningalaken daya tarik lan kehangatan sarta mancaraken kepandaian
Piyambakipun ugi remen nglukis kasulistyan wanita ingkang nembé tiba cinta
Abad kaping 17 ngantos 19 inggih punika mangsa ing pundhi wanita wiwit dipuntepang dados kaum ingkang independen lan bebraya wiwit mengekspresiaken émosi ingkang bébas
Karya Sin punika saluran ingkang nyajiaken owahan mau
Lukisanipun ngandunt kepekaan ingkang inggil lan tanpa wates
Miturut penelusuran sejarawan, Sin Yun-bok inggih punika priya ingkang berbadan tinggi lan berwajah tampan
amargi, ing pinten-pinten drama lan filem ingkang ngangkat kisahipun, piyambakipun dipunperanaken déning wanita, ingkang manawi ugi amargi asma penanipun ingkang kewanitaan, "Hyewon", ingkang berarti "taman ingkang dipuntumbuhi kaliyan anggrek".
Hesperides Wonten ing mitologi Yunani, Hesperides (Grikenlan: Ἑσπερίδες) punika para nimfa ingkang remen nembang (nyanyi) lan mapan wonten ing taman ingkang éndah ing pojok kilèn donya, wonten ing caketipun paredèn Atlas
Déné miturut penyair Yunani saking Sisilia, Stesikhoros, para Hesperides mapan wonten ing Tartessos, satunggaling papan ing pérangan kidul ujung Iberia
Wonten tiga Hesperides, salah satunggalipun punika Hesperis utawi Hesperus ingkang kalebet "nimfa senja"
Taman Hesperides inggih punika kebon kagunganipun Hera
Ing taman punika tuwuh wit ingkang wohipun apel emas
Wit apel punika dipuntandur saking pang ("ranting") ingkang dipunparingaken Gaia dhateng Hera minangka bebungah (bebungah) nikahanipun Hera kaliyan Zeus
Para Hesperides dipunparingi tugas supados ngrawat kebon punika, nanging kadang kala piyambakipun ngopek kanggé awakipun piyambak
Nanging amargi boten pitados marang para Hesperides, Hera lajeng mapanaken naga kanthi sirah satus ingkang boten naté sare kanthi nama Ladon minangka tambahan kanggé njagi kebon mau
Tugas kaping sewelas Herakles
Sasampunipun Herakles ngrampungaken tugas ingkang kaping sedasa, Euristheus maringaken tugas tambahan kalih
Ingkang kapisan punika nyolong apel saking kebonipun Hesperides
Herakles lajeng nyekel Nereus (déwa laut ingkang ahli ngewahi wujudipun) supados mangertos papan kebon Hesperides
Wonten ing lelampahanipun, Herakles kepanggih kaliyan Antaios ingkang boten saged kalah nalika kaliyan ibunipun, Gaia (bumi)
Herakles matèni Antaeus kanthi cara dipunangkat dhuwur sanget lan dipunremukaken ing angin
Miturut Herodotos, Herakles ugi naté mandeg ing juga sempat berhenti di Mesir
Raja Busiris ngersakaken ndadosaken Herakles kurban taunan, nanging Herakles saged ucul saking rante ingkang kaginakaken kanggé naleni Herakles
Sasampunipun dugi ing kebon Hesperides, Herakles nyuwun Atlas supados mendhet apel emas kanggé piyambakipun
Herakles nawekaken piyambakipun kanggé mikul langit lajeng Atlas mendhet apel (wonten ing versi punika Atlas mau bapak saking para Hesperides)
Sasampunipun kondur Atlas boten purun malih mikul langit lan nawekaken piyambakipun supados ngeterke apel punika
Herakles lajeng sarujuk kanthi syarat Atlas purun mikul langit sekedhap malih déné Herakles ngleresaken posisi jubahipun supados langkung kepénak
Atlas sarujuk, nanging sasampunipun Atlas mikul langit malih, Herakles langsung mbeta apelipun lan kesah
Miturut versi sanèsipun, Herakles matèni Ladon supados pikantuk apelipun.
Mnemosine Mnemosine (Basa Yunani: Μνημοσύνη) punika salah satunggaling Titan wonten Mitologi Yunani
Mnemosine punika Titan "ingatan lan memori"
Mnemosine punika laré saking Uranus lan Gaia
Mnemosine nglampahi gayutan badan kaliyan Zeus sangang dalu
Saking gayutan punika, Mnemosine nglairaken sangang tiyang Muse
Para Muse inggih punika dewi musik, nyanyian, jogèd, sastra lan tembang
Wonten ing ngandhap punika para Muse sarta "atribut"ipun: Wonten ing "Theogonia" karyanipun Hesiod, para raja lan penyair punika pikantuk "kemampuan" saking hubunganipun kaliyan Mnemosine lan ugi para Muse
Mnemosine ugi gadhah kuwaos awit satunggaling kolam ing donya bawah
Toya saking kolam kasebat saged ngonduraken "ingatan" kuwalikan saking kolam lethe.
Tiyang-tiyang ingkang gadhah kekajengan pirembagan kaliyan orakel Trophonios ing Boeotia kedah ngunjuk toya saking tuk (mata air) rumiyin ingkang dipunwastani "Lethe" lan "Mnemosyne" dumugi mabok.
Direktorat Jéndral Hak Kekayaan Intelektual Direktorat Jenderal Hak Kekayaan Intelektual, Kanayakan Ukum Indonésia inggih punika salah satunggaling unsur pelaksana Kanayakan Ukum Indonésia ingkang gadhah tugas ngrumusaken lan nindakaken kawicaksanan lan "standardisasi teknis" ing babagan "Hak Kekayaan Intelektual"
Lembaga punika dipunpandhegani déning satunggaling Direktur Jenderal Hak Kekayaan Intelektual
Kanggé nindakaken tugasipun, Direktorat Jenderal Hak Kekayaan Intelektual gadhah fungsi kados makaten: Visi lan Misi
Ndadosaken institusi kekayaan intelektual berstandar internasional Sajarah
Miturut historis, peraturan perundhang-undhangan ing babagan HKI ing Indonésia sampun wonten wiwit taun 1840-nan
Pamarentah kolonial Walanda nepangaken undhang-undhang ingkang kaping sapisan ngenging perlindhungan HKI wonten ing taun 1844
Salajengipun, pamaréntah Walanda ndamel UU Merek (1885), UU Paten (1910), lan UU Cipta (1912)
Ing jaman jajahanipun Jepang, ing taun 1942 ngantos 1945, sedaya peraturan perundhang-undhangan ing babagan HKI kasebat tetep dipunakeni
Ing tanggal 11 Oktober 1961 pamaréntah RI medalaken UU No
21 taun 1961 bab merek perusahaan lam Merek Perniagaan (UU Merek 1961) kanggé nggantos UU Merek kolonian Walanda
UU Merek 1961 inggih punika undang-undang Indonésia ingkang kaping sapisan ing babagan HKI ingkang wiwit dipun-ginakaken ing tanggal 11 Novèmber 1961 kanthi ancasing netepaken UU Merek 1961 inggih punika kanggé nglindhungi masarakat saking barang-barang tiron.
Persefone Persefone (Kore atau Cora) wonten ing mitologi Yunani punika kalebet perwujudan saking suburing bumi
Wonten ing wekdal ingkang sami ugi dados ratu saking "donya bawah"
Persefone punika putri saking Demeter lan Zeus , ingkang kagarwa déwa Hades, sang panguwaos donya bawah
Figur saking Persefone cekap kawéntar ing masa punika
Kisahipun gadhah aji émosi ingkang ageng, satunggaling priyantun èstri ingkang lugu, satunggaling ibu ingkang sisah sanget nalika larenipun dipunculik, ugi ingkang suka cita nalika larénipun kondur
Cariyos punika ugi kaginakaken minangka satunggaling paradigma legénda babagan prosès alamiah nalika gantosing mangsa (mangsa)
Persefone wonten ing mitologi
Boten kados katurunan para déwa, Persefone punika gesang kanthi tebih saking para déwa sanèsipun
Persefone ugi dipunurus déning ibunipun, Demeter sang dewi pertanian
Kacariyosaken déwa kaods Hermes, Apollo, Ares, lan Hefaistos, naté remen kaliyan Persefone, nanging Demeter nampik sadaya peparingan lan bebungah saking sadaya punika
Lajeng Demeter ndelikaken Persefone tebih saking para déwa mau saéngga Persefone gesang kanthi tentrem saderengipun piyambakipun dados dewi saking "donya bawah"
Pagesanganipun éwah, nalika piyambakipun dupunculik déning Hades, ingkang medal saking rekahanipun bumi
Kala punika Hades sesarengan kaliyan Athena lan Artemis nembé ngopeksekar
Ing swasana sisah, Demeter pados Persefone
Lajeng Helios, déwa srengéngé ingkang mirsani sadaya kadadosan nalika Persefone dipunculik banjur nyariosaken dhateng Demeter
Pungkasan, amargi pikantuk tekanan saking kathah pihak, Zeus meksa Hades supados ngonduraken Persefone
Nanging sampun dados seratan bilih sinten kemawon ingkang sampun dhahar lan ngunjuk saking "donya bawah" badhé gesang kanthi kekal wonten ing mriku
Saderengipun Persefone dibeta dhateng Hermes, ingkang sampun kautus kanggé mbebasaken Persefone, Hades ngakali Persefone supados nedhi woh delima, ingkang ndadosaken kepeksa kondur malih ing "donya bawah"
Kala punika Demeter kepanggih malih kaliyan Persefone, bumi mlimpah kaliyan tuwuhan ingkang manéka warni, nanging pinten wulan salajengipun nalika Persefone kondur ing "donya bawah", bumi dados gersang lan surem
Punika kisah wiwitan gantosing mangsa
Persefone wonten ing astronomi
Persephone punika nama saking sabuk utama asteroid kanthi diameter 49.1 km, ingkang kapanggih déning Max Wolf nalika taun 1895 ing Heidelberg.